ונגה בויז

ונגה בויז (Vengaboys) (נהגה כ/ˈbɛŋɡəbɔɪz/ BENG-gə-boyz) היא להקת יורודאנס הולנדית שנוסדה ברוטרדם. הלהקה מורכבת מהסולנית קים ססאבון, הסולנית דניס ואן רייזוויק והסולנים רובין פורס ודוני לטופירהיסה. הלהקה, שנוצרה על ידי המפיקים ההולנדים וסל ואן דיפן (שבחר את חברי הלהקה) ודניס ואן דן דריסצ'ן (Dennis van den Driesschen) הידועים כדנסקי ודלמונדו (Danski and Delmundo), זכתה להצלחה מסחרית בסוף שנות ה-90 של המאה ה-20 בזכות הסינגלים המצליחים שלהם We Like to Party, Boom, Boom, Boom, Boom!, ו־We're Going to Ibiza, כששני האחרונים הגיעו לראש מצעד הסינגלים הבריטי ומכרו כ-25 מיליון אלבומים ברחבי העולם.
הונגה בויז זכו ב2 פרסי המוזיקה העולמית ברציפות עבור הלהקה שמכרה הכי הרבה בבנלוקס (בלגיה, הולנד ולוקסמבורג;Benelux) לשנת 2000 ו-2001. בשנת 2019, עיתון האונליין ההולנדי Nu.nl כינה את הונגה בויז כלהקת הפופ ההולנדית המצליחה ביותר בהיסטוריה.

היסטוריה
1996–1998 התהוות, השיר Up and Down והאלבום The Party
השם "Vengaboys" היה במקור שם הפרויקט המוזיקלי האלקטרוני של המפיקים ההולנדים דנסקי ודלמונדו כתקליטנים בתחילת שנות ה-90. בשנת 1997 הם החליטו להשתמש בשם כדי להפיק להקת פופ, ובחרו בזמרת המולוקנית-הולנדית קים ססאבון כסולנית הראשית. לאחר מספר אודישנים, נוספו דניס פוסט-ואן רייזוויק, רוי דן בורגר ורובין פורס כדי להשלים את הלהקה. באוגוסט 1997, הוציאה הלהקה את הסינגל הראשון שלה "Parada de Tettas", ואחריו את "To Brazil!" בדצמבר 1997 ואת "Up and Down" בפברואר 1998. באפריל 1998, הוציאה הלהקה את אלבום הבכורה שלה "Up & Down – The Party Album" בהולנד ובבלגיה. האלבום זכה למעמד של אלבום זהב בהולנד, ואחריו יצא "We Like to Party!" במאי, שהגיע למקום השני במצעד ההולנדי ולמקום הראשון בבלגיה ביוני 1998.
באוקטובר הלהקה שחררה את הסינגל "Boom, Boom, Boom, Boom!!" ואת האלבום The Party Album. האלבום הגיע למקום הראשון במצעד ההולנדי.
בנובמבר 1998, הונגה בויז נכנסו למקום הרביעי במצעד הסינגלים הבריטי עם השיר Up and Down. השיר "We Like to Party!" יצא לאור ברחבי העולם בשנת 1999 והיה להיט בעשרת הגדולים במדינות אירופאיות רבות, קנדה, אוסטרליה, וניו זילנד. השיר הגיע למקום ה-26 במצעד הבילבורד הוט 100.
ביוני 1999, הונגה בויז הוציאה לאור את "Greatest Hits! Part 1" בתור The Party Album; אלבום האולפן הראשון שלהם. הסינגל "Boom Boom Boom Boom" הגיע לראש מצעדי הפזמונים בבריטניה, ניו זילנד ובהולנד. בנובמבר 1999, "Boom, Boom, Boom, Boom!!" שימש גם כסרטון פרסומת ביפן עבור ניסאן למכונית הווינגוראד (Wingroad) שלהם (מכונית סטיישן).
השיר "We're Going to Ibiza",שהיה עיבוד מחדש ללהיט מספר אחד של הלהקה הבריטית טייפיקלי טרופיקל (Typically Tropical) משנת 1975 "Barbados", הגיע אף הוא למקום הראשון במצעד ההולנדי בספטמבר 1999. האלבום בילה 30 שבועות רצופים במצעד הבילבורד 200 האמריקאי, וזכה למעמד של זהב (תעודה על הישגי מכירות) על מכירת 500,000 עותקים בנובמבר 1999.
האלבום "The Remix Album" הוצא לאור בינואר 2000, והוא כלל בתוכו רמיקסים חדשים לריקודים של שירי אלבום הבכורה של הלהקה.

2000–2002: עזיבתו של פורס, האלבום The Platinum Album ופסק זמן
זמן קצר לפני יציאת אלבום האולפן הבא שלהם, פורס עזב את הלהקה כדי לפתח קריירת סולו והוחלף על ידי מאמן הדולפינים יוריק באקר.
האלבום "The Platinum Album" יצא בתחילת שנת 2000, וזכה להצלחה מתמשכת עבור הלהקה, כאשר שלושת הסינגלים הראשונים שלה "Kiss (When the Sun Don't Shine)", "Sha-La-La-La-La ו"Uncle John from Jamaica" הגיעו כולם למצעדים באירופה, אוסטרליה וניו זילנד, וקנדה, כאשר שני הראשונים הגיעו לראש המצעדי הניו זילנדים. עבור הסינגל הרביעי של האלבום, "Cheekah Bow Bow (That Computer Song)" הלהקה השיגה חברה וירטואלית, הצ'יקה המונפשת (the animated Cheekah).
בשנת 2002 עזבו פוסט ואן רייזוויק ובייקר את הלהקה, שהפסיקה את פעילותה בעקבות כך.

2007–2009: חזרה לבמות ושינויי איוש
בשנת 2007, הלהקה חזרה לסצנת המועדונים עם החבר החדש דוני לטופירהיסה, המכונה מא'דוני, שהחליף את דן בורגר בתור קאובוי. לאחר מכן, ואן רייסוויק ובייקר הצטרפו שוב ללהקה באותו שלב. בשנת 2009, גם פורס הצטרף שוב ללהקה בעוד שבייקר עזב שוב.

2010–2013: המיטב של הונגה בויז
בשנת 2010 הוציאה הלהקה סינגל חדש, "Rocket To Uranus", בשיתוף פעולה עם הזמר פיט ברנס והסלבריטאי האמריקאי פרז הילטון. הקליפ הוקרן בבכורה ב-6 ביוני בתחנת הטלוויזיה ההולנדית TMF, ובפורמטים דו-ממדיים ותלת-ממדיים באתר האינטרנט ובערוץ היוטיוב שלהם. בדצמבר 2011, הוציאה הלהקה את The Best of Vengaboys באוסטרליה. הם הופיעו בנשף הטריניטי מיי (Trinity May Ball) ביוני 2012.
בינואר 2013, ביצעה הלהקה לראשונה גרסת כיסוי לשיר "Hot Hot Hot" של המוזיקאי ארואו (Arrow) במהלך סיבוב ההופעות הארצי שלהם באוסטרליה. השיר יצא ביולי 2013 כסינגל.
בערך באותו זמן, קים ססאבון נכנסה להריון.

2014–2015: האלבום Party Album של חג המולד
בינואר 2014, אמר רובין פורס בראיון בדובאי כי הלהקה מתכוונת להמשיך להופיע באירופה ושהם עובדים על הופעות עתידיות במזרח התיכון ובהודו, יחד עם ביצוע להיטיה הגדולים ביותר, הסינגל האחרון שלהם, "Hot, Hot, Hot", ושירים חדשים שטרם פורסמו, על פי הדיווחים. הוא גם הצהיר כי הוצאת חומרים חדשים מתוכננת לשנת 2014. במאי 2014 יצא רמיקס חדש מהסינגל שלהם "To Brazil" ששמו שונה ל-"2 Brazil".
בנובמבר 2014 יצא אלבום חדש בשם The X-mas Party Album הכולל את כל הלהיטים של Vengaboys עם צלילי חג המולד. כמו כן, יצא הסינגל "Where Did My X-mas Tree Go" יחד עם קליפ חדש. סיבוב הופעות בדרום אפריקה תוכנן לדצמבר.

2015–2017: סיבוב הופעות בניו זילנד ואוסטרליה
בסוף פברואר 2015, דניס פוסט-ואן רייסוויק אמרה שהיא בהריון עם ילדה השני.
בשנת 2016 ערכה הלהקה סיבוב הופעות באוסטרליה וניו זילנד. בנובמבר ודצמבר 2017, הלהקה סייעה ללהקת הפופ Steps במהלך סיבוב ההופעות שלהם "Party on the Dancefloor".

2019: חגיגות ה־20 שנים והאלבום Unplugged
בשנת 2019, חגגה הלהקה את יום השנה ה-20 להיווסדה והוציאו גרסאות אנפלאגד לשירים "Boom, Boom, Boom, Boom" ו-"We're Going to Ibiza!" והוציאו מיני-אלבום בשם Unplugged #1's.

2020–2021: קאברים ועריכות מחודשות
בקיץ 2020, הוציאה הלהקה גרסת פסטיבל ללהיטם העולמי "Up & Down" עם הדי ג'יי והמפיק האוסטרלי טימי טראמפט, כאשר הגרסה החדשה נזקפה לזכותם של טימי טראמפט x הונגה בויז.
בספטמבר 2021, הלהקה הוציאה גרסת כיסוי לשיר 1999 (שיר) של הזמרת הבריטית צ'ארלי XCX, ביחד עם הזמר-יוצר האוסטרלי טרוי סיון, ששינתה את השם ל-"1999 (I Wanna Go Back)" ובאה עם קליפ בסגנון דיפ פייק שבו כוכבי כיסוי מאלבומים שונים משנות ה-90 של המאה ה-20 במוזיקה הפופולרית עשו ליפ סינק לשיר והלהקה והלהקה הוכנסה לרצף הכותרות של חברים יחד עם הספה והמזרקה.
בספטמבר 2021, הלהקה לקחה חלק בסיבוב ההופעות "'s90 Nostalgia: Electric Circus" בקנדה, שאופיין במוזיקת יורודאנס. בדצמבר 2024, קים ססאבון הודיעה שהיא לוקחת הפסקה למנוחה ושהיא תוחלף בהמשך סיבוב ההופעות שלהם על ידי סילה ניקופ מלהקת הפופ ההולנדית Ch!pz.
ב-23 ביולי 2025, הונגה בויז חיממו את הסיזור סיסטרז ואת קשה (זמרת) בסיבוב ההופעות The Tits Out בניו יורק במדיסון סקוור גארדן.

חברי הלהקה
נוכחיים
קים ססאבון (1997–2004, 2007-2024;כרגע בפסק זמן).
דניס פוסט-ואן רייזוויק (1998–2002, 2007-הווה).
רובין פורס (1998–1999, 2009-הווה).
דוני לטופירהיסה (2007–2011, 2013-2018, 2021-הווה).

חברי להקה לשעבר
רוי דן בורגר (1998–2004).
יוריק בייקר (1999–2002, 2007-2009).
מארק ג'ונג-א-פין (2002–2004, 2018-2020).
לין אליאן (2002–2004).

סיבובי ההופעות
ג'יי ג'יי ואן זון (2012).
סילה ניקופ (2024-הווה, החליפה את קים ססאבון).

דיסקוגרפיה
הוצאה מקומית
Up & Down – The Party Album (שנת 1998).

הוצאות לאור כלל עולמיות
The Party Album (שנת 1999).
The Platinum Album (שנת 2000).

 קישורים חיצוניים 


 הערות שוליים 

קטגוריה:להקות שהוקמו בשנת 1997
קטגוריה:זוכי פרס המוזיקה העולמי